Cyperaceae. 111 



Adnot. 1. Nomochloae genus etiamsi leviori quodam chara- 

 ctere distingui a Rhynchospora videatur, re vera tamen valde differre 

 cognosces cum ad fructus structuram et incrementum animum adver- 

 tas. Etenim in Rhynchosporis quod rostrum vocamus pars est styli 

 persistentis limitibusque suis evidenter ad basin circumscripti; in No- 

 mochloa autem ovario in acumen producto rostri species efficitur. Tum 

 vero ovarium, in Rhynchospora una cum semine increscens, caryopsin 

 refert corticatam; in Nomochloa vero longo ante seminis incremen- 

 tutn tumet crescitque, et caricis fere fructum refert, in fundo semen, 

 ubi illa ovarium, fovens, quod serius denique augetur. Similitudo ista 

 caricis etiam eo confirmatur, quod illa pars rostri, ex qua stylus inci- 

 pit, ab altero latere quasi emarginata membranulaque coniuncta appa- 

 reat, ut facile tibi persuadeas, perigynii caricini speciem in isto genere 

 adesse, intime cum ovario coniunctam, simili fere modo, quo cupula 

 amentacearum, cum ovario connata, ostioli nullum amplius relinquit 

 vestigium et corpus stylo-perianthiale efficit, ex quo stigmata surgunt. 



Adnot. 2. Pleurostachys genus Brongniartii plantas fructu 

 diversas comprehendit. In aliis enim fructus est apice obtusus et styli, 

 a basi divergentes, cum delabuntur, punctum nigrum relinquunt. 

 Has Pleurostachyes nuncupo. In aliis, quae ad Nomochloae genus 

 Palisotii pertinent, ovarium abit in acumen persistens, cui stylus 

 bifidus insertus. Vide supra. Prioribus accenseo Pleurostachyes 

 Urvillii Brongn., Gaudichaudii Brongn. et graminifoliam Brongn.; 

 posterioribus autem Pleurostachyn Orhignianam Brongn., tenuiflo- 

 ram et reliquas plerasque Kunthianas. 



1. Nomochloa tenuiflora N. ab E. in Linn. I. c. corymbi ramis 

 erecto-patulis scabris, spiculis fructiferis turbinatis, foliis lanceolatis. 



Pleurostachys tenuiflora Brongn. in Duperr. it. Bot. p. 175. et in Ann. des 

 sc. nat. XXVIII. p. 426. n. 2. Kunth. En. II. p. 285. n. 5. 



